钦定古今图书集成/历象汇编/庶征典/第130卷 > 明二
## 钦定古今图书集成/历象汇编/庶征典/第130卷 > 明二

### 武宗正德元年大水

按《全辽志》。“正德元年秋七月，辽阳大水，平地深丈馀。”
按《江南通志》。“正德元年秋七月，大水。”

正德二年，海溢，大水。

按《浙江通志》：“正德二年，山阴海溢，溺者万计。”

按《湖广通志》：“正德二年，宜章大水。”

正德三年，河溢。

按《山东通志》：“正德三年，单县河溢，害稼，漂溺居民庐
舍殆尽。”

按《浙江通志》。正德三年，馀杭大水，钱塘雨红水。
按《湖广通志》。正德三年五月，蒲圻大水。

按《山西通志》：“正德三年六月，岢岚州太谷大水，坏城
垣，漂溺居民千馀人。”

正德四年，大水。

按《浙江通志》，“正德四年，嘉兴、湖州、馀姚大水。”

按《江西通志》：“正德四年夏六月，大水。”

正德五年，大水。

按《江南通志》：“正德五年，苏州大风决水，田庐渰没，浮
尸蔽川。”

按《浙江通志》：“正德五年，处州、湖州大水。”

按《湖广通志》：“正德五年，辰州大水。”

正德六年，大水。

按《山西通志》：“正德六年夏六月，赵城大水，城东北大
水，波涛汹涌，城不浸者三版。”

按《湖广通志》：“正德六年，应山大水。五月，蒲圻大水，漂
没庐舍。”

正德七年，海溢、滇池溢。

按《浙江通志》。“正德七年，绍兴海溢，溺死者甚众。”
按《广西通志》。“正德七年冬十一月，漓江水合。”

按《云南通志》：“正德七年，滇池水溢，荡柝昆阳州民居
百馀所，溺死者无计。”

正德八年，大水。

按《山西通志》。“正德八年秋八月，沁源大水。时无云而
雷，风雨随之。沁源平地水深丈馀，漂没民田四千顷。”
按《广东通志》。正德八年春三月，新宁大水。

正德十年，大水。

按《浙江通志》：“正德十年，杭州大水。”

按《广东通志》：“正德十年夏六月，新宁大水。秋七月，潮
州大雨水，民多溺死。”

正德十一年，大水，汉水溢。

按《浙江通志》，“正德十一年馀姚水灾。”

按《湖广通志》，“正德十一年夏四月，新会大水，宜城大
水入城，襄阳汉水溢，啮新城及坼，溃者数十丈。施州
大水，坏城漂民居。八月，汉川、应城、华容大水，荆州大
水。”

按《广西通志》：“正德十一年夏秋，苍梧、博白大水。
正德十二年大水，汉水溢。”

按《湖广通志》：“正德十二年，武昌、汉阳大水，荆州大水，
安陆汉水溢，田庐漂没，民多溺死。”

正德十三年，大水，海溢。

按《大政纪》，“正德十三年，江西大水。”

按《山东通志》，“正德十三年，章丘大水。”

按《浙江通志》，“正德十三年，湖州、宣平、景宁、泰顺、台州
大水，馀姚、上虞飓风海溢。”

按《湖广通志》，“正德十三年，武昌、汉阳、黄州大水。”
按《云南通志》，“正德十三年秋八月，龙𩰚于顺宁澜沧
江，涌水高百丈，行者七日不渡。”

正德十四年，河涨泉涌水溢。

按《陕西通志》：“正德十四年，河涨倾沔县。岐山县润德
泉久涸，复涌出。”

按《浙江通志》正德十四年，嘉兴、湖州、馀姚、萧山大水。
按《湖广通志》，“正德十四年六月，安仁霖雨，水溢山崩，
流杀八十九人，坏田七百馀顷。”

正德十五年，大水。

按《明昭代典则》：“正德十五年，衢州大水。”

按《湖广通志》，“正德十五年夏，武昌大水，至冬不涸。”
按《四川总志》，“正德十五年，江津水溢，舟入县署，官民
露处石子山，三日乃消。”

按《广东通志》：“正德十五年夏四月，清远大水

### 世宗嘉靖元年大水

按《世宗实录》，“嘉靖元年秋七月二十四日戊辰至次
日己巳，大风雨，江海啸涌，漂没室庐人畜。”

按《大政纪》：“嘉靖元年七月，南京大雨水。是月朔，风雨
暴至，江水俱溢，倾陷居民数十百家，城垣宫阙，颓圯
颇多。守臣以闻，帝谕南京群臣同加修省。”

按《浙江通志》，“嘉靖元年，杭州、湖州、诸暨、龙泉大水。”
按《湖广通志》，“嘉靖元年夏，衡阳大水，城圮、长沙亦大
水，七日，风雷电大作。”

按《广西通志》：“嘉靖元年阳朔大水，五日不消，人遭溺
甚众。夏五月，全州大水，万乡四都山崩水涌，陷田数
百顷。七月，苍梧大水，漂民庐舍万馀。”

按《江西通志》：“嘉靖元年五月，各府大水，饥。”

嘉靖二年，大水，海溢。

按《大政纪》：嘉靖二年八月，河南大水。先是，四方灾异，
奏报频仍。帝曰：“上天示戒，朕心忧惶，特降敕谕，同加
修省，凡关吏治民隐，兴利除害者，切实举行，以回天
意。”至是，吏部侍郎汪俊上言：“皇上入继以来，昭德塞
违，动无过举，宜足致祥。而顾频告灾眚者，盖以临驭
未几，政渐弗终，故天心仁爱，特示警惧，可不幡然慎”
终，以答天人之望欤？请试言之。陛下登极一诏，百度
惟贞。迩来举措背驰，万民失仰，诏令不能如初也。陛
下即位之初，罢逐庸回，任用耆旧。尔来师傅重臣，谘
询疏阔，任贤不能如初也。陛下即位之初，听言如流。
迩来事涉戚宦，九卿、台谏执奏不从，听纳不能如初
也。陛下即位之初，厘革幸位。迩来戚“宦之家，藩邸之
臣，侯、伯、锦衣，陈乞日多，慎名器不能如初也。陛下即
位之初，奸党巨恶下三法司鞫评。迩来事非机密，悉
付诏狱。台谏论列而不从，法司执奏而被诘，法守不
能如初也。陛下即位之初，命科道查核御马监马匹、
牛、羊，照数会计。继因阎闳渎奏，遂寝前旨。恤民不能
如初也。陛下即位之初，禁出左道。迩来修设祷祀溷
渎宫庭禁邪不能如初也。陛下即位之初，神气精明。
迩来圣躬违和，天颜异旧。岂鼎盛之年忘在色之戒
欤？此保固不能如初也。有一于此，足以干和，况兼之
乎？未可诿为适然之故，而不加之意也。”疏入不报。
按《浙江通志》：嘉靖二年，湖州大水三至，象山大风雨，
海溢。

按《湖广通志》：“嘉靖二年，岳州大水。冬，衡州大水。
嘉靖三年，大水。”

按《广东通志》，“嘉靖三年秋，归善大水。时积雨弥旬，水
骤溢，坏公署民居，漂没田禾，人多溺死者。郡匿不以
闻。及传至，即疏请免是岁秋粮十之二”，舆论多之。
嘉靖四年，河决大水。

按《明昭代典则》：“嘉靖四年九月，黄河决。”

按《浙江通志》：“嘉靖四年，处州大水。”

嘉靖五年，河决，汉决大水。

按《大政纪》：“嘉靖五年七月，河决丰、沛。时河水泛溢，丰、
沛及徐州之西，漫为巨浸，沛北九甚水东溢逾漕，漫
入昭阳湖，沈沙壅淤，漕渠为平，运道大阻。”

按《续文献通考》：“嘉靖五年，徐、淮、兖、济大水，上以灾变
命臣工修省。”

按《山东通志》，“嘉靖五年秋七月，武定大水害稼。”
按《湖广通志》，“嘉靖五年，汉水决洋渡，初渡口忽陷城
穴，有女子衣绛绿，恒坐其上，一夕痛哭，河遂决。”
按《广西通志》，“嘉靖五年二月，容县大水连涨，数日水
退，见两岸龙车轨迹。戊子，宣化县龙见。”

按《山西通志》：“嘉靖五年万泉大水。”

按《江南通志》：“嘉靖五年六月，黄水陷丰县城，迁县治。
嘉靖六年，大水。”

按《浙江通志》，“嘉靖六年，萧山馀姚大水，无苗麦。”
按《云南通志》，嘉靖六年五月，𥔲嘉大水。秋景东水溢，
圯桥梁，浸田庐，米价腾贵。

按《江西通志》：“嘉靖六年，瑞州临江水。”

嘉靖七年，大水。

按《山西通志》：“嘉靖七年秋七月，阳和大水。”

按《浙江通志》：“嘉靖七年，处州大水。”

按《广东通志》：“嘉靖七年夏五月，阳江大水。”

按《云南通志》：“嘉靖七年，禄丰大水。”

嘉靖八年，大水。

按《浙江通志》：“嘉靖八年，杭州雨黑水，嘉兴、衢州、温州、
诸暨、新昌、缙云、遂昌、宣平大水。”

按《江西通志》：“嘉靖八年，饶州广信水。”

按《云南通志》：“嘉靖八年，澂江大雨，山崩，西浦溪水溢
入西街，坏城屋，损稼”

按《贵州通志》：“嘉靖八年，都匀大水，渰城郭。”

嘉靖九年河决，大水。

按《明外史潘希曾传》：“嘉靖九年六月，河决曹县，分三
道东下，其经单、丰、沛三邑者，赖长堤障之，得无害。后
沙淤满，民多耕作其间交口颂之。”

按《山东通志》。嘉靖九年秋七月。河决武城县按《湖广通志》。嘉靖九年八月。黄冈大水。

按《广西通志》：“嘉靖九年正月十六日，苍梧大水，延百
家。”

按《云南通志》：“嘉靖九年秋九月，大水，平地深三尺。
嘉靖十年，馀姚大水。”

按：《浙江通志》云云。

嘉靖十一年，大水。

按《陕西通志》：“嘉靖十一年夏，汉中大水，渭大水，渰没
民田庐。”

按《浙江通志》：“嘉靖十一年，处州大水。”

按《湖广通志》：“嘉靖十一年夏，荆岳辰州大水。”

嘉靖十二年，大水。

按《江西通志》：“嘉靖十二年四月十三府大水。”

按《广西通志》：“嘉靖十二年秋，宣邑水泛，民甚苦之。
嘉靖十三年，河溢，大水。”

按《山西通志》：“嘉靖十三年，黄河溢三日，水入城门，冲
没人畜田产，不可胜纪。”

按《陜西通志》：“嘉靖十三年五月，庆阳、宁邠、泾阳等州
县大水，淹没泾渭两岸居民畜产无数。”

按《浙江通志》，“嘉靖十三年，嘉兴、湖州、奉化、诸暨、新昌、
淳安大水。”

按《贵州通志》：“嘉靖十三年，兴隆大水。”

嘉靖十四年，大水。

按《福建通志》：“嘉靖十四年五月十四日，延平府城西
溪大水逆流，东溪浸至八角楼，不没者三尺。”

按《广西通志》：“嘉靖十四年夏五月，武缘县大水，浚城
崩岸，民大流殍。苍梧大水，漂庐舍千馀间，没城郭，人
多乘舟筏至冈垄，田庐荡坏。”

嘉靖十五年大水，海潮溢。

按《山西通志》：“嘉靖十五年六月，临晋大水。七月七日，
大雨如注，平地横流，两河泛涨，圮城署，漂溺人畜田
产甚众。”

按《江南通志》。“嘉靖十五年，扬州海潮溢高二丈馀，溺
死民灶男妇二万九千馀人。”
按《湖广通志》，嘉靖十五年，石门大水。

嘉靖十六年，大水，海溢。

按《全辽志》：“嘉靖十六年夏，大水，开原、宁远等处，坏庐
舍，人畜溺死，禾稼淹没。”

按《湖广通志》：“嘉靖十六年夏，兴国大水。”

按《广东通志》：“嘉靖十六年，海丰海水大溢，居民死者
千计。夏五月，肇庆大水。”

按《广西通志》，嘉靖十六年夏四月，全州大水，城圮者
半，大伤田禾。平乐府水漂庐舍，害稼。五月，恭城水溢
入城，田稼浸没，民大乱。夏，苍梧大水，东南民舍尽没。
按《云南通志》，“嘉靖十六年夏大水，开原、宁远等处坏
庐舍，人畜溺死，禾稼淹没，是岁饥。”

嘉靖十七年，大水。

按《江西通志》：“嘉靖十七年六月大水。”

按《湖广通志》：“嘉靖十七年六月，罗田河溢，水入城杀
人。”

按《广西通志》：“嘉靖十七年秋，武缘县大水，漂流民舍，
委积如山。”

嘉靖十八年，大水。

按《浙江通志》，“嘉靖十八年，衢州、严州、绍兴、金华大水。”
按《贵州通志》，“嘉靖十八年夏五月，思州大水。”

嘉靖十九年，大水。

按《山西通志》：“嘉靖十九年八月，临县大水，自东山至
城下，并无岸迹，约高数丈，城内水与城齐，漂没民居
器物无数。后南城角坏，泄之而出。”

按《湖广通志》：“嘉靖十九年四月，靖州大雨，水溢城中，
深丈馀，柳州黄陂大水。”

按《四川总志》：“嘉靖十九年六月，大水自彭县丹景山
历崇宁、新繁、新宁、金堂，漂溺庐舍人畜不可胜纪。
嘉靖二十年，潮涨”

按《浙江通志》：“嘉靖二十年，台州飓风潮涨，平地水丈
馀，溺者无筭。”

嘉靖二十一年，大水。

按《山西通志》：“嘉靖二十一年夏五月，吉州大水，漂没
城郭民舍半。”

按《福建通志》：“嘉靖二十一年，罗源大水。”

按《广西通志》：“嘉靖二十一年，岑溪大水。”

嘉靖二十二年，汾水涨。

按《山西通志》：“嘉靖二十二年，襄陵汾水泛涨，中流舟
覆，平阳卫马指挥没其中，同没者众。”

按《湖广通志》：“嘉靖二十二年三月，来阳大雨雹，风拔
木裂瓦，须臾水溢堂室者六尺。”

按《云南通志》：“嘉靖二十二年秋，腾越大水。”

嘉靖二十三年，大水。

按《山西通志》，“嘉靖二十三年，灵州、汾州、孝义大水，坏
屋舍田亩。秋七月，黎城大水，山水溃堤，坏庐舍人畜。”
嘉靖二十四年大水按《江西通志》，嘉靖二十四年春，临江大水，无麦。
“嘉靖二十五年大水。”

按《云南通志》：“嘉靖二十五年秋，景东大水。”

嘉靖二十六年，大水。

按《湖广通志》：“嘉靖二十六年秋，谷城大水。”

按《广东通志》：“嘉靖二十六年夏，肇庆大水。”

按《福建通志》：“嘉靖二十六年八月，大雨，郡城街水入
民居，淹至半壁，各乡俱水灾。”

嘉靖二十七年，大水。

按《浙江通志》：“嘉靖二十七年，缙云大水。”

按《湖广通志》：“嘉靖二十七年，保康大水。”

按《广西通志》：“嘉靖二十七年夏六月，全州万乡四都
山裂水三道，汎冲民屋土田成河。”

嘉靖二十八年，大水。

按《陕西通志》，“嘉靖二十八年七月，庆阳大水，夹河两
岸二百里许，庐舍货市尽成沙碛，溺死者万馀人。”
按《浙江通志》，嘉靖二十八年，嘉湖大水。

嘉靖二十九年，大水。

按《云南通志》：“嘉靖二十九年八月，永昌大水，坏民庐
舍，人畜溺死者以百计。”

嘉靖三十年大水。

按《浙江通志》：“嘉靖三十年，处州大水。”

按《湖广通志》：“嘉靖三十年，宜城、光化大水。七月，均州
大水。”

嘉靖三十一年，淮河溢，大水。

按《大政纪》，“嘉靖三十一年八月，河溢徐淮。时久雨，河
水大溢，淮安徐邳及山东曹单诸州县俱罹其患。”
按《山东通志》，“嘉靖三十一年秋七月，大水，蒙阴安丘
尤甚，群龙攫石，形迹甚多。”

嘉靖三十二年，大水。

按《畿辅通志》：“嘉靖三十二年夏，保定大水，人畜死无
筭。百户孟吉园中龙起，火光烛天。”

按《山西通志》，嘉靖三十二年，兴县大水，摧城西南角。
按《湖广通志》，“嘉靖三十二年五月，麻城大水，黄冈道
观河见水怪，大雨水溢，民溺者以千计。”

嘉靖三十三年，大水。

按《山西通志》：“嘉靖三十三年，静乐大水，碾水大涨，冲
决城垣民居河堤。”

按《河南通志》：“嘉靖三十三年春夏，河北大水。”

按《浙江通志》：“嘉靖三十三年，永嘉大水。”

按《湖广通志》：“嘉靖三十三年，武昌、沔阳、公安大水。
嘉靖三十四年，河溢大水。”

按《山西通志》：“嘉靖三十四年，荥河黄河溢，泛涨至城
下，漂没禾稼。”

按《浙江通志》：“嘉靖三十四年，处州大水。”

嘉靖三十五年，大水。

按《赣州府志》：“嘉靖三十五年夏四月，大水灌城，七日
而水再至，视前加三尺，漂没溺死无筭。是年南昌以
水灾免存留税粮，借赣关盐税补给宗禄。”

嘉靖三十六年，大水。

按《山西通志》：“嘉靖三十六年六月，广昌泽州大水，白
水溢，坏民居。”

嘉靖三十七年，大水。

按《大政纪》，“嘉靖三十七年六月，辽东大水。”

按《云南通志》：“嘉靖三十七年，永平、腾越大水，坏民田
庐数百家。”

嘉靖三十八年，大水。

按《湖广通志》：“嘉靖三十八年五月，襄阳大水，九月复
涨。”

嘉靖三十九年，伊、洛溢，大水。

按《河南通志》：“嘉靖三十九年庚申，偃师、伊、洛泛滥害
稼。”

按《湖广通志》：“嘉靖三十九年四月，襄阳、宜城、蕲水，靖
州、宝应、会同大水。七月，荆州、武昌、岳州大水，金门破
寸金堤，水至城下，高二丈，六门皆筑土填塞，凡一日
水退。八月，龙阳大水。九月，黄冈大水。”

按《云南通志》：“嘉靖三十九年，北胜大水。”

按《江南通志》。“嘉靖三十九年，江水涨至三山门，秦淮
民居水深数尺。”

嘉靖四十年大水。

按《大政纪》，“嘉靖四十年五月，苏松嘉湖大水，无稻苗
时霪雨弥月，湖陂俱溢，平地水深丈馀，稻莳俱没。”
按《浙江通志》，嘉靖四十年，杭州、湖州、衢州俱大水，民
饥。

按《云南通志》：“嘉靖四十年，霑益大水，李树结木瓜，后
有东川之变。”

嘉靖四十一年，大水。

按《浙江通志》：“嘉靖四十一年，湖州大水。”

按《江西通志》：“嘉靖四十一年夏四月至六月，南昌数
府大水。”

嘉靖四十二年。青田大水按《浙江通志》云云。

嘉靖四十三年，大水。

按《浙江通志》：“嘉靖四十三年大水。”

按：《江西通志》：嘉靖四十三年，南昌府属水

嘉靖四十四年，河决，大水。

按《大政纪》：“嘉靖四十四年七月，河决徐、沛，漕渠堙。时
河水泛滥，决徐、沛之飞云桥，东流逾漕入昭阳湖。汎
滥而东，平地水丈馀，舟行木末，十日而退，则漕渠湮
没无迹矣。上下凡百里，时运艘过沛才三之二，馀滞
不通。”

按《浙江通志》：“嘉靖四十四年，诸暨大水。”

按《湖广通志》，“嘉靖四十四年，荆州、岳州、长沙、宝应、龙
阳大水。”

嘉靖四十五年，大水。

按《续文献通考》：“嘉靖四十五年丙寅，湖广水，破均州
城。均州近太和山，时提督太和山太监吕祥奏异常
水灾，恳乞赈恤。诏廷臣议之。”

按《山西通志》：“嘉靖四十五年，辽州大水。”

按《湖广通志》：“嘉靖四十五年，江夏水涨入城，光化、荆
州、黄梅大水，武昌大水，秋霪雨害稼。”

### 穆宗隆庆元年大水

按《湖广通志》：“隆庆元年七月，谷城大水入城。”

按《广东通志》。“隆庆元年五月，连州大水，平地丈馀。”
按《云南通志》。隆庆元年，嵩明大水。漂没庐舍人畜。
隆庆二年，大水海溢。

按《浙江通志》：“隆庆二年，遂昌、台州大水，温州海溢。
隆庆三年大水。”

按《明昭代典则》，“隆庆三年五月，江南大水，淮扬皆饥。”
按《山东通志》，“隆庆三年六月，卫河决馆陶等处，溺死
人畜无筭。七月，大水漂没田庐无筭。”

按《河南通志》：“隆庆三年，卫辉大水。”

按《浙江通志》，“隆庆三年，嘉兴、处州、台州、新昌大水。”
按《湖广通志》，隆庆三年，荆州、岳州、襄阳、承天复大水，
隆庆四年，河决。

按《大政纪》：“‘隆庆四年九月，河决邳州，自睢宁白浪浅
至宿迁小河口，淤百八十里，运船千馀艘不得进。侍
郎翁大立言，权宜之计，在弃故道而就新衢，经久之
策，在开淤河以避洪水’。于是都给事中龙光、御史孙
裔兴等皆以为言，请罚治河道诸臣，责以后效，令及
时疏塞，以通漕舟。”工部覆奏：“往时黄河自刘大夏设”
官命夫，而河南之患息。自近来改成新河，而丰、沛之
患息，非必河自顺轨，由人力胜也。今既不能引他水
以济漕，而新冲之渠卒未可就。惟渠决口如“时房
村方略，则故道宜可通。至如泇口之议，虽工费不赀，
而一劳永逸，比岁之疏凿，费亦自省。令大立躬自相
度，调其利害以闻。其管河官员俱令戴罪任事，俟河
通奏请。”上是之。

按《山西通志》：“隆庆四年夏，临晋、泽州大水，波涛如雷，
倾坏官民庐舍甚多。秋，荥河河涨入城，漂没禾稼人
畜。”

按《潞安府志》：“隆庆四年，黎城县山水溃堤，坏庐舍，人
畜有死者。”

按《陕西通志》：“隆庆四年六月，清涧县夜雨水涨，冲南
门渰，坏居民数百家，华阴河溢数丈，流没人民，浮尸
遍野。”

隆庆五年，大水。

按《湖广通志》：“隆庆五年，辰州常德、安乡、华容大水入
城市武林，冲淤田地，决堤坏桥。”

按《广东通志》。“隆庆五年夏五月，韶州大水。英德官署
水深四尺。”

隆庆六年，大水。

按《河南进志》：“隆庆六年夏，新野大水。”

按《江南通志》：“隆庆六年七月，黄河骤涨，自徐砀至淮
扬下流悉成巨浸。”

按《浙江通志》：“隆庆六年，青田大水。”

按《江西通志》：“隆庆六年，德化、彭泽大水。”

按《湖广通志》，“隆庆六年，江陵松滋大水。”

### 神宗万历元年大水河溢

按《山西通志》：万历元年，临晋大水，山水数丈，浸及王
官谷，漂溺祠庙，时谓“二龙相戏。”

按《湖广通志》：“万历元年五月，郧阳上津夹河水溢，坏
城六十馀丈，漂没民舍无筭。咸宁大水。”

按《云南通志》：“万历元年，元江嵩明大水。”

万历二年，大水，海啸。

按《浙江通志》：“万历二年，金华、处州大水，嘉兴、温州大
风雨，海啸，漂没庐舍。”

按《湖广通志》：“万历二年，江陵大水。”

按《福建通志》：“万历二年九月，暴雨。三月，淇水高涨，郡
城东西隅尢甚，市可行舟，庐舍倾圮，民畜溺死无数。
万历三年，大水海溢。”

按《马邑县志》，“万历三年七月，水灾按《浙江通志》，“万历三年，杭州、馀姚、上虞大风雨，海溢。”
按《福建通志》，“万历三年五月初五日，大水入城。”
按《云南通志》，“万历三年十月，曲靖淫潦没田禾。”
“万历五年，大水。”

按《浙江通志》：“万历五年，台州洚水，害田庐。”

万历六年，大水。

按《湖广通志》：“万历六年五月，钟祥大水。”

按《福建通志》：“万历六年五月，大水，候官怀安稼损十
之八。”

按《广西通志》：“万历六年夏六月，武缘县大水。”

万历七年，大水。

按《山西通志》：“万历七年秋七月，赵城汾水溢，啮城西
隅。”

按《浙江通志》：“万历七年，嘉兴大水，民饥。”

按《广东通志》：“万历七年，新会大雨水。”

按《广西通志》：“万历七年五月，北流县大雨，漂没城垣
民舍，溺死男妇二十馀人。”

按《贵州通志》：“万历七年，婺川大水。”

万历九年，大水。

按《浙江通志》：“万历九年，嘉兴、湖州大水。”

按《福建通志》：“万历九年七月初九日夜，大水流福安
县，巨浪高于敌台，枕尸狼藉，仅存东北二隅。”

万历十年，大水。

按《续文献通考》：“万历十年壬午秋七月丙辰朔，十三
日戊辰至次日己巳，苏松诸郡大风雨拔木，江海及
湖水俱啸涌，常熟、崇明、嘉定、吴江等处，漂没室庐人
畜以万计。”

按《浙江通志》：“万历十年，嘉兴大风雨，湖水啸涌，衢州
大水。”

按《江西通志》：“万历十年，瑞州水。”

按《湖广通志》：“万历十年，钟祥潜江大水。”

按《贵州通志》：“万历十年夏五月，普定大水。”

万历十一年，大水。

按《四川总志》：“万历十一年五月，东乡大水，城楼狱舍
冲塌，坏民舍二百馀家，财货米粟漂溺以千计。”
万历十二年夏五月，都匀大水。

按：《贵州通志》云云。

万历十三年，大水。

按《浙江通志》：“万历十三年，嘉兴大水。”

按《广东通志》：“万历十三年，琼州大雨水，漂没人畜以
万计。”

万历十四年，大水。

按《湖广通志》：“万历十四年，沔阳大水。”

按《广西通志》：“万历十四年三月，怀集、古城大水，岳山
麓崩，鱼鳖尽绝，人涉水多生疽。七月，梧州城大水，南
门城内水高一丈五尺，庐舍田禾尽遭淹没，苍梧漂
民舍八百一十六家，藤县二百四十家，郁、博、北流皆
受水害，官发谷赈之。”

万历十五年，大水。

按《浙江通志》，“万历十五年，绍兴、宁波大水。”

按《江西通志》：“万历十五年，南昌府大水，饥。”

按《湖广通志》：“万历十五年大水。”

万历十六年，海啸大水。

按《浙江通志》：“万历十六年，嘉兴大水，萧山海啸，坏田
万馀亩。缙云大水。”

万历十九年，“泌水溢，海溢。”

按《山西通志》：“万历十九年春三月，泌水溢流，没民田
数百顷。”

按《浙江通志》，“万历十九年，嘉兴大水，乐清海溢。”
按《湖广通志》，“万历十九年，汉川、钟祥、沔阳、潜江大水。”
万历二十一年，姚安大水。

按：《云南通志》云云。

万历二十二年，河水溢。

按《泽州志》：“万历二十二年，高平唐安镇暴雨，河水溢，
漂没民居。”

万历二十三年，姚安大水。

按：《云南通志》云云。

万历二十四年，大水，池塘涌。

按《浙江通志》“万历二十四年，嘉兴湖州、宁波大水。”
按《广西通志》，“万历二十四年八月初九日，贺县阖邑
池塘忽涌，城中为甚。”

按《贵州通志》：“万历二十四年夏五月，安顺州大水。
万历二十六年大水。”

按《陕西通志》：“万历二十六年秋，延安大水，漂人畜甚
众。”

按《浙江通志》：“万历二十六年，严州洪水，平地十馀丈。
万历二十七年，大水。”

按《山西通志》：“万历二十七年夏，荥河大水，东乡村落
尽被冲没。”

按《云南通志》：“万历二十七年夏，鹤庆大水，无麦，民饥。
五月，永昌大水万历二十八年，池水溢，大水。”

按《山西通志》：“万历二十八年秋八月，临汾、绛州池水
溢。”

按《云南通志》：“万历二十八年，富民、楚雄、腾越、蒙化、北
胜大水，庐舍田禾皆没。”

万历二十九年，水溢。

按《山西通志》：“万历二十九年秋七月，荥河水溢，冲坏
民田。”

按《四川总志》：“万历二十九年秋，水漂昭化民居，湮没
禾稼涨入南城，船行于巿。”

万历三十年大水，河决。

按《山西通志》：“万历三十年夏五月，高平大水，店头村
暴雨，河涨漂没民田。村后平地忽裂大穴，水入其中，
巳复合如故。六月，绛州大水，平地丈馀，漂没北董等
村。”

按《浙江通志》：“万历三十年，绍兴飓风海溢，溺死不可
胜计。”

按《湖广通志》：“万历三十年，汉阳大水。”

按《云南通志》：“万历三十年冬，临安大水决河堤。
万历三十一年，海溢。”

按《福通通志》：“万历三十一年八月，同安大飓风，海水
涨溢积善、嘉禾等里，坏舍溺人无数。”

万历三十二年，大水。

按《山西通志》，“万历三十二年，繁峙、平遥大水。繁峙漂
没民居、人口、房屋甚多，平遥汾水泛涨，漂夏秋二禾
殆尽。”

按《云南通志》：“万历三十二年六月，临安大水，没田庐。
万历三十三年大水，汾水徙。”

按《山西通志》，“万历三十三年，介休大水，绵山水涨，夜
半泛流深丈馀，自南门入，出北门，居民多被害。是日
近晚，北门役见一使客，令留门。至二鼓，水径往北门，
出汾水徙文水东，民多灾。襄陵大水，汾河泛滥异常，
一时滩地尽皆渗陷，中流忽奔流忽浪，摊起如峰，船
坏溺死者殆以百数。”

万历三十四年，河溢，大水。

按《畿辅通志》：“万历三十四年，束鹿大雨，滹沱河溢，午
夜入城，水深数尺。”

按《山西通志》：“万历三十四年六月，翼城大水，漂没民
居。”

按《湖广通志》：“万历三十四年，黄冈大水。”

按《云南通志》：“万历三十四年，广西大水。”

按《贵州通志》：“万历三十四年夏五月，永宁赤水大水
漂三百馀家。”

万历三十五年，河决，大水。

按《山东通志》：“万历三十五年，河决单县。”

按《湖广通志》：“万历三十五年，黄州大水，舟入城，郧、房
大水。”

万历三十六年，大水。

按《浙江通志》，“万历三十六年，杭州诸暨大水，民饥。”
按《云南通志》，万历三十六年，十八寨大水，没民居。
按《江西通志》，“万历三十六年，南昌府水，大饥。”

万历三十七年，大水。

按《浙江通志》：“宁波、嵊县、杭州遂昌大水。”

按《福建通志》：“万历三十七年五月初八日，邵武大水，
冲坏东埧、饶埧、登云桥。二十四日，平地水深三尺，漂
去北桥、东桥田亩庐舍，人民溺无算。光泽、泰宁亦水。
二十六日大水入城。本年五月二十四日，建宁蛟水
发，冲坏城郭，漂流庐舍，压溺男女以数万计。是日延
平之将乐、顺昌等县蛟水亦发，所荡村落，悉为丘墟。”
二十六日，漰湃而下，势若奔马。倏忽间，会城中平地
水深数尺，郭外则丈馀矣。一望弥漫，“浮尸败椽，蔽江
塞野，五昼夜不绝。故老相传，以为二百年来未睹也。”
水皆卤浊色，人不敢饮于江者浃月。当事以“异灾”闻，
奏请蠲赈。然是时水旱遍宇内，朝廷亦不能每人济
矣。

万历三十八年，“黔江溢。”

按《四川总志》：“万历三十八年五月初三日，黔江水涨，
冲没隆巿河等街军民房屋，西堤决，城崩，廨溺文卷，
漂流人畜死者千馀，至初七日方消。”

万历三十九年，大水。

按《浙江通志》，“万历三十九年，宁波缙云大水。”

按《广西通志》：“万历三十九年五月，怀集县大水。
万历四十一年大水。”

按《山西通志》：“万历四十一年夏，绛州、平遥大水，漂没
房地，人死者甚众。秋，临汾、襄陵、洪洞、曲沃、赵城、太平、
夏县、垣曲，吉州、隰州、宁乡大水，俱议赈济。”

按《陕西通志》：“万历四十一年七月，泾水暴溢，高数十
丈，漂没民居，商货无算。”

按《湖广通志》：“万历四十一年，蕲州广济大水没堤，沔
阳大水。”

万历四十二年大水，海潮涨按《山西通志》，“万历四十二年，岳阳大水，涧河水涨，没
地亩甚多。”

按《湖广通志》：“万历四十二年，沔阳大水。”

按《福建通志》：“万历四十二年夏，海水一日二潮。秋，大
水平地数尺，田宅丘陵多崩坏，漂棺无数。”

万历四十三年，大水。

按《浙江通志》：“万历四十三年，诸暨大水。”

按《福建通志》：“万历四十三年八月，永福县大水，漂流
城郭田园，人畜渰死无算。”

万历四十四年，大水。

按《陕西通志》，“万历四十四年六月二十二日，大雨如
注。五六日，泾阳县口子镇人见有羊相𩰚，忽化为龙，
横截谷口，水须臾而下，推激大石，如万雷声，两旁山
为之动。直抵云阳，至三原，越龙桥而过，渰没百里，漂
七十馀村，白渠以北鲜有存者。数月馀，平地水方尽。”
按《江西通志》，“万历四十四年，吉安大水，民饥。”

万历四十五年，河决。

按《江南通志》：“万历四十五年，徐州河决。”

万历四十六年，大水。

按《浙江通志》：“万历四十六年，宁波大水。”

按《湖广通志》：“万历四十六年，辰州大水入城。”

万历四十八年，海水溢，《大水》。

按《山东通志》：“万历四十八年七月八日，海水溢。是日
文登大风，拔木发屋，压死人畜甚众，伤靖海运船七
十馀只。”

按《浙江通志》：“万历四十八年，诸暨大水。”

按《云南通志》：“万历四十八年，澂江、姚安、广西、安宁、富
民、新兴十八寨，河西大水。”

### 熹宗天启元年五月梧州大水

按：《广西通志》云云。

天启二年，大水。

按《浙江通志》：“天启二年，处州大水。”

按《湖广通志》：“天启二年，郧阳大水。”

天启四年，大水，河决。

按《山西通志》：“天启四年，岳阳大水，沁涧水溺田亩成
渠。”

按《江南通志》：“天启四年六月初二日，奎山堤决，水陷
徐州城。”

天启六年，大水。

按《束鹿县志》，“天启六年七月，大水伤禾稼。”

按《陕西通志》：“天启六年，延长大水。”

天启七年，大水。

按《江南通志》：“天启七年十月，飓风大作，太湖水涌，没
吴江千家。”

按《浙江通志》：“天启七年，馀姚、缙云大水。”

按《广西通志》：“天启七年五月，三江大水，漂没民房甚
众。”

### 愍帝崇祯元年大水海溢

按《山西通志》，“崇祯元年，清源大水。”

按《浙江通志》，“崇祯元年，两浙大水，海溢漂溺无算。”
按《湖广通志》，崇祯元年，汉阳大水。

崇祯二年，海溢，大水。

按《浙江通志》：“崇祯二年，绍兴大风雨，海溢。”

按《湖广通志》，“崇祯二年，汉阳大水。”

崇祯五年，汉阳大水。

按：《湖广通志》云云。

崇祯六年，大水。

按《广西通志》：“崇祯癸巳七月，宣化县大水，灌城丈馀，
近河民舍漂荡殆尽。”

按《广西通志》：“崇祯六年七月，苍梧大水。”

按《云南通志》，“崇祯六年，江川大水，湮没城垣，次年迁
城。”

崇祯七年，大水。

按《浙江通志》，“崇祯七年，处州、馀姚大水。”

按《江西通志》：“崇祯七年夏，饶州大水害稼。”

崇祯八年，处州大水。

按：《浙江通志》云云。

崇祯九年，大水。

按《浙江通志》：“崇祯九年，处州大水，坏民居。”

崇祯十年大水。

按：《江西通志》云云。

崇祯十二年六月，德安大水。

按：《湖广通志》云云。

崇祯十三年，大水。

按《浙江通志》：“崇祯十三年秋，水斗米价五钱。”

按《福建通志》：“崇祯十三年七月内，福安大水，漂溺庐
舍人畜无算。”

崇祯十四年，大水。

按《福建通志》：“崇祯十四年五月二十日，大水，城渰及
半。”

崇祯十五年大水按《江西通志》，“崇祯十五年夏，大水。”

崇祯十六年三月，苍梧大水。

按：《广西通志》云云。